Pressemeddelelse

24. juni 2020

PEUGEOT lancerer et unikt finansieringskoncept

 med tilbagekøbsgaranti

**Peugeot Danmark har i samarbejde med FCA Capital udviklet et helt særligt finansieringskoncept. Det betyder, at Peugeot-forhandlerne som de første i Danmark kan tilbyde et låneprodukt, der giver kunderne mulighed for at returnere deres finansierede bil efter 24 mdr.**

Ekstra tryghed for kunderne

Som ved en konventionel finansieringsaftale betaler kunden 20 % i udbetaling, men til forskel fra andre låneaftaler, kan kunden vælge at returnere bilen fra den er 24 mdr. til 72 mdr. – helt uden at skulle tænke på restgæld eller restværdien.

*”Livet er omskifteligt og uforudsigeligt. Man går fra at være to i et parforhold til at være en familie på tre eller man flytter måske sammen med dine og mine børn i en ny familie. Uanset, hvilken familiekonstellation man befinder sig, kan behovene og kravene til en bil ændre sig, og netop dette har vi forsøgt at imødekomme med denne nye type finansiering*, fortæller Joakim Læbo, direktør for Peugeot Danmark, og understreger: *”Det giver kunderne en ekstra tryghed at vide, at der er tilbagekøbsgaranti af bilen, hvis behovet for dette skulle opstå.”*

Det nye finansieringsprodukt gælder hele paletten af Peugeot personbiler – uanset, om man vælger benzin-, diesel-, hybrid- eller elmodeller.

”Det med småt”

For at bevare sin returret skal man som kunde opfylde nogle væsentlige betingelser:

* Alle service skal være foretaget hos en autoriseret forhandler
* Maksimalt kilometerantal pr. år er 20.000 km
* Der må ikke være skader på bilen udover slidtage efter almindeligt brug
* Der må ikke have været restancer i løbetiden, dog accepteres første rykker.